22 ianuarie 2024

**Comunicat de presă**

Distrigaz Sud Rețele aduce următoarele precizări suplimentare cu privire la sistarea temporară a alimentării cu gaze naturale **din satul Mozăceni Vale și localitatea Bârla, din județul Argeș**.

Ca urmare a întâmpinării unor dificultăți în remedierea defectului survenit la Stația de Reglare Măsurare Predare a OMV Petrom din localitatea Bârla, județul Argeș, **ora la care se va relua alimentarea** **cu gaze naturale pentru clienții casnici și non-casnici din zona menționată se prelungește și se estimează a fi în jurul orelor 18:00.** Menționăm faptul că reprezentanții OMV Petrom depun toate eforturile pentru remedierea acestui defect, iar repunerea în funcțiune se va face imediat ce această situație se rezolvă.

Reamintim faptul că, în urma unui defect înregistrat la respectiva stație, **Distrigaz Sud Rețele a fost nevoită să sisteze alimentarea cu gaze naturale astăzi, 21 ianuarie 2024, începând cu ora 17:00**. De această întrerupere sunt afectați un număr de 148 de clienți casnici și non-casnici situați în satul Mozăceni Vale și localitatea Bârla, din județul Argeș.

După reluarea alimentării cu gaze naturale, în cazul în care clienții simt miros de gaze, sunt rugați să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 22.600 km rețea și 2.700 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*